DAVV Course: कपिल नीले, इंदौर। कोरोना संक्रमण आने के बाद देश में अचानक हेल्थ सेक्टर का विस्तार हुआ है। दो वर्षों के भीतर देशभर में अस्पताल और पैथालाजी लैब की संख्या तेजी से बढ़ी है मगर गुणवत्तापूर्व चिकित्सा जनता को अभी भी नहीं मिल पा रही है। अब इस दिशा में देवी अहिल्या विश्वविद्यालय ने प्रयास किया है। अगले शिक्षा सत्र से विश्वविद्यालय नया पाठ्यक्रम शुरू करने जा रहा है। इंस्टीट्यूट आफ मैनेजमेंट स्टडीज (आइएमएस) से एमबीए पब्लिक हेल्थ सर्विस कोर्स शुरू किया जाएगा। जल्द ही इसका सिलेबस बनाया जाएगा। इसके लिए विभाग के पास मार्च 2023 तक का समय है।
 विश्वविद्यालय ने इस कोर्स के लिए 60 सीटें निर्धारित की हैं। अधिकारियों के मुताबिक सिलेबस तैयार होने के बाद फीस तय की जाएगी। कोर्स को कार्यपरिषद से मंजूरी मिल चुकी है। कोर्स को अगले साल से विश्वविद्यालय की प्रवेश परीक्षा से जोड़ा जाएगा। पाठ्यक्रम में मेडिकल क्षेत्र से जुड़े लोगों को प्राथमिकता दी जाएगी। वैसे आइएमएस में एमबीबीएस, बीडीएस, नर्सिंग और फार्मा कर चुके विद्यार्थियों के लिए एमबीए इन हास्पिटल एडमिनिस्ट्रेशन कोर्स संचालित हो रहा है।
 आइएमएस की डायरेक्टर डा. संगीता जैन ने बताया एमबीए पब्लिक हेल्थ सर्विस कोर्स शुरू करने से पहले विभाग का विस्तार किया जाएगा, क्योंकि कक्षाएं लगाने के लिए अब अतिरिक्त क्लासरूम की जरूरत होगी। इसके लिए कुलपति और अधिकारियों से चर्चा की जाएगी।
 डायरेक्टोरेट आफ डिस्टेंस एजुकेशन से डिप्लोमा कोर्स संचालित करने की मंजूरी मिल चुकी है। यूजीसी ने दो साल में आधा दर्जन डिप्लोमा कोर्स को हरी झंडी दी है। विभाग ने डिजिटल मार्केटिंग, एचआर, आपरेशन मैनेजमेंट, लाजिस्टिक कोर्स रखे हैं। ये पाठ्यक्रम भी आनलाइन होंगे। डायरेक्टर डा. प्रतोष बंसल का कहना है कि डिस्टेंस एजुकेशन से संचालित पाठ्यक्रम में विद्यार्थियों को सीधे प्रवेश दिया जाएगा, जिसमें डिप्लोमा कोर्स भी शामिल है। विभाग ने इन डिप्लोमा कोर्स का सिलेबस काफी पहले तैयार कर रखा है।
 विश्वविद्यालय के इंस्टीट्यूट आफ इंजीनियरिंग एंड टेक्नोलाजी (आइईटी) में सेंटर आफ एक्सीलेंस इन लाजिस्टिक बनाया गया है। यहां से एमएससी इन लाजिस्टिक कोर्स शुरू किया जाएगा। 20 दिसंबर तक पहली बैच के लिए आवेदन बुलवाए है। बीई-बीटेक व बीएससी कर चुके विद्यार्थी को प्राथमिकता दी गई है। 27 दिसंबर को दस्तावेज सत्यापन के बाद मेरिट आधार पर सीटें आवंटित की जाएगी। सेंटर प्रभारी डा. नागेंद्र सोहनी का कहना है कि जनवरी से एमएससी लाजिस्टिक पाठ्यक्रम की कक्षाएं लगेंगी। पहली बैच 30 सीटों की रखी है।
 विश्वविद्यालय की अध्ययनशालाओं में नए कोर्स शुरू किए जाएंगे। एमबीए पब्लिक हेल्थ सर्विस और बीएससी एग्रीकल्चर कोर्स रखे गए हैं। इनके सिलेबस बनाने के लिए विभागों को मार्च तक का समय दिया है। जबकि एमएससी लाजिस्टिक कोर्स जनवरी से शुरू होगा।
 
DAVV Course: कपिल नीले, इंदौर। कोरोना संक्रमण आने के बाद देश में अचानक हेल्थ सेक्टर का विस्तार हुआ है। दो वर्षों के भीतर देशभर में अस्पताल और पैथालाजी लैब की संख्या तेजी से बढ़ी है मगर गुणवत्तापूर्व चिकित्सा जनता को अभी भी नहीं मिल पा रही है। अब इस दिशा में देवी अहिल्या विश्वविद्यालय ने प्रयास किया है। अगले शिक्षा सत्र से विश्वविद्यालय नया पाठ्यक्रम शुरू करने जा रहा है। इंस्टीट्यूट आफ मैनेजमेंट स्टडीज से एमबीए पब्लिक हेल्थ सर्विस कोर्स शुरू किया जाएगा। जल्द ही इसका सिलेबस बनाया जाएगा। इसके लिए विभाग के पास मार्च दो हज़ार तेईस तक का समय है। विश्वविद्यालय ने इस कोर्स के लिए साठ सीटें निर्धारित की हैं। अधिकारियों के मुताबिक सिलेबस तैयार होने के बाद फीस तय की जाएगी। कोर्स को कार्यपरिषद से मंजूरी मिल चुकी है। कोर्स को अगले साल से विश्वविद्यालय की प्रवेश परीक्षा से जोड़ा जाएगा। पाठ्यक्रम में मेडिकल क्षेत्र से जुड़े लोगों को प्राथमिकता दी जाएगी। वैसे आइएमएस में एमबीबीएस, बीडीएस, नर्सिंग और फार्मा कर चुके विद्यार्थियों के लिए एमबीए इन हास्पिटल एडमिनिस्ट्रेशन कोर्स संचालित हो रहा है। आइएमएस की डायरेक्टर डा. संगीता जैन ने बताया एमबीए पब्लिक हेल्थ सर्विस कोर्स शुरू करने से पहले विभाग का विस्तार किया जाएगा, क्योंकि कक्षाएं लगाने के लिए अब अतिरिक्त क्लासरूम की जरूरत होगी। इसके लिए कुलपति और अधिकारियों से चर्चा की जाएगी। डायरेक्टोरेट आफ डिस्टेंस एजुकेशन से डिप्लोमा कोर्स संचालित करने की मंजूरी मिल चुकी है। यूजीसी ने दो साल में आधा दर्जन डिप्लोमा कोर्स को हरी झंडी दी है। विभाग ने डिजिटल मार्केटिंग, एचआर, आपरेशन मैनेजमेंट, लाजिस्टिक कोर्स रखे हैं। ये पाठ्यक्रम भी आनलाइन होंगे। डायरेक्टर डा. प्रतोष बंसल का कहना है कि डिस्टेंस एजुकेशन से संचालित पाठ्यक्रम में विद्यार्थियों को सीधे प्रवेश दिया जाएगा, जिसमें डिप्लोमा कोर्स भी शामिल है। विभाग ने इन डिप्लोमा कोर्स का सिलेबस काफी पहले तैयार कर रखा है। विश्वविद्यालय के इंस्टीट्यूट आफ इंजीनियरिंग एंड टेक्नोलाजी में सेंटर आफ एक्सीलेंस इन लाजिस्टिक बनाया गया है। यहां से एमएससी इन लाजिस्टिक कोर्स शुरू किया जाएगा। बीस दिसंबर तक पहली बैच के लिए आवेदन बुलवाए है। बीई-बीटेक व बीएससी कर चुके विद्यार्थी को प्राथमिकता दी गई है। सत्ताईस दिसंबर को दस्तावेज सत्यापन के बाद मेरिट आधार पर सीटें आवंटित की जाएगी। सेंटर प्रभारी डा. नागेंद्र सोहनी का कहना है कि जनवरी से एमएससी लाजिस्टिक पाठ्यक्रम की कक्षाएं लगेंगी। पहली बैच तीस सीटों की रखी है। विश्वविद्यालय की अध्ययनशालाओं में नए कोर्स शुरू किए जाएंगे। एमबीए पब्लिक हेल्थ सर्विस और बीएससी एग्रीकल्चर कोर्स रखे गए हैं। इनके सिलेबस बनाने के लिए विभागों को मार्च तक का समय दिया है। जबकि एमएससी लाजिस्टिक कोर्स जनवरी से शुरू होगा।